[{"text_idx": "#000004", "text": "Mae\u2019r llwybr rhyngwladol hwn sydd newydd ei ailddarganfod wedi\u2019i nodweddu gan dirweddau Celtaidd gwyllt a threftadaeth ddiwylliannol gyfoethog sy\u2019n parhau i ysbrydoli cerddorion, beirdd ac arlunwyr sy\u2019n byw ar hyd ei lwybr hyd heddiw."}, {"text_idx": "#000005", "text": "Mae pererindod ar droed yn ddull gwyrdd a chynaliadwy o deithio yn yr amseroedd hyn o newid hinsawdd a cholli cynefinoedd. Roedd y ddau sant yn deall pwysigrwydd yr amgylchedd naturiol a, thrwy eu cariad at wenyn, fe wnaethon nhw hyd yn oed helpu i achub poblogaeth gwenyn Iwerddon. Drwy hanes y gwenyn a phwysigrwydd yr amgylchedd naturiol i\u2019r llwybr hwn, mae Ffordd y Pererinion Wexford-Sir Benfro wrth galon efallai\u2019r her fwyaf sy\u2019n ein hwynebu ni heddiw."}, {"text_idx": "#000007", "text": "Pan fydd pererinion yn cerdded y llwybr 260 cilometr hwn (160 cilometr ar y tir ynghyd a\u0302 100 cilometr i groesi\u2019r mo\u0302r), mae ei amrywiaeth yn siw\u0302r o greu argraff arnynt."}, {"text_idx": "#000009", "text": "Dros y mo\u0302r yn Sir Benfro, mae ein pererindod yn dilyn llwybr enwog Arfordir Penfro, sy\u2019n gyfoeth o fflora a ffawna. Cerddwch heibio i oleudy eiconig Pen-caer, arhoswch ym mhentrefan arfordirol Porthgain, syrffiwch ar draeth enwog Porth Mawr ar y ffordd i Dyddewi."}, {"text_idx": "#000010", "text": "Mae\u2019r bererindod yn cael ei phrofi ar wahanol lefelau. I lawer, y teimlad amlycaf yw cael ailgysylltu a\u0302 lle, awyrgylch, natur, cymdeithion, dieithriaid, cymuned a chi\u2019ch hun."}, {"text_idx": "#000011", "text": "Mae stori\u2019r llwybr yn cael ei adrodd gan bobl yr hen fyd, gyda mannau cysegredig sydd wedi\u2019u hanrhydeddu gan deithwyr ers miloedd o flynyddoedd."}, {"text_idx": "#000012", "text": "Mae\u2019r llwybr wedi\u2019i rannu\u2019n 9 cymal \u2013 5 yn Iwerddon a 4 yng Nghymru, fel a ganlyn:"}, {"text_idx": "#000022", "text": "Mae\u2019n bleser gennym gyflwyno rhaglen lawn o ddigwyddiadau ar hyd y daith bererindod."}, {"text_idx": "#000024", "text": "Gwnaeth pedwar artist, pedwar pererin cymunedol, criw ffilmio a thywyswyr y bererindod fodern gyntaf ar hyd y llwybr cerdded 160 cilometr llawn o Ferns i Dyddewi."}, {"text_idx": "#000025", "text": "Wedi\u2019i alw\u2019n \u2018Camino Creadigol\u2019, rhan o\u2019r prosiect Cysylltiadau Hynafol ehangach, dangosodd y daith drawsffiniol hon dreftadaeth gyffredin y ddwy wlad, yn hanesyddol a rhwng y band o bererinion eu hunain. Roedd hwn yn un rheswm pam roedd y digwyddiad yn drawsnewidiol i\u2019r pererinion."}, {"text_idx": "#000026", "text": "Clywsom rai o feddyliau a theimladau\u2019r pererinion gyda cherddoriaeth wedi\u2019i chyfansoddi, ei chwarae a\u2019i mwynhau ar hyd y daith."}, {"text_idx": "#000027", "text": "\u201cMae\u2019r pedair elfen yn rhan fawr o\u2019r sail ar gyfer byw\u2019n iach yn yr ethos Paganaidd. Felly, efallai y byddwn yn awgrymu bod pererindod yn dda ar gyfer daearu (Daear), ond hefyd bod yr haul yn eich helpu i gael y ta\u0302n hwnnw yn eich bol i fynd eto (Ta\u0302n), mae anadlu\u2019r aer yn helpu eich pryderon i ddrifftio i ffwrdd ar y gwynt (Aer) ac mae croesi\u2019r dw\u0302r yn gwlychu\u2019ch archwaeth am fywyd (Dw\u0302r)!\u201d"}, {"text_idx": "#000029", "text": "Noder fod y llwybr yn Iwerddon yn dal i aros am gymeradwyaeth gan Sport Ireland. Byddwch yn ymwybodol o\u2019r ymwadiad canlynol:"}, {"text_idx": "#000030", "text": "Mae hwn yn llwybr sy\u2019n cael ei ddatblygu mae\u2019n mynd drwy broses achredu Sport Ireland ar hyn o bryd. Er bod rhai rhannau o\u2019r llwybr ar Lwybrau Cerdded achrededig presennol Wexford (Ferns Village, Oulart Hill, Three Rocks Trail a Carne i Rosslare), mae pob rhan arall o Ffordd y Pererinion Wexford-Sir Benfro eto i\u2019w hachredu. Yn unol a\u0302 hynny, nid yw Cyngor Swydd Wexford a\u2019i bartneriaid datblygu llwybr yn derbyn cyfrifoldeb ac nid ydynt yn atebol am unrhyw golled, difrod neu anaf a all godi a dylai pob defnyddiwr a chyfranogwr gymryd pob gofal angenrheidiol i fodloni eu hunain ynghylch addasrwydd a diogelwch y llwybr."}, {"text_idx": "#000034", "text": "Gyda diolch i\u2019n noddwyr am eu cefnogaeth gydag ail-gyflwyno\u2019r llwybr pererindod trawsffiniol hwn."}, {"text_idx": "#000035", "text": "Keep up to date with news from the pilgrimage route."}]